Mraz
<s>Mraz je čvrsti talog vlage iz vazduha.</s><s>Formira se na čvrstim površinama koje posjeduju temperaturu nižu od temperature vazduha.</s><s>Veličina kristala mraza zavisi od vremena i dostupne vlage.</s><s>Može nastati i usljed procesa transpiracije i tada se smrzava voda koju biljke normalno izbacuju kroz svoje stome.</s>

<s>Inje je meteorološka pojava koja spada u hidrometeore, kao npr. kiša, snijeg, tuča, rosa, mraz itd.</s><s>Po definiciji, inje je naslaga, na uspravnim predmetima, ledenih kristala koji su međusobno više ili manje odvojeni.</s><s>Nastaje za hladnih maglovitih i vjetrovitih dana kada se pothlađene kapljice vode hvataju po predmetima pri čemu se odmah zaleđuju.</s><s>Inje se stvara kod vrlo hladnog (oko -2°C pa do -10°C) i maglovitog vremena kada u magli lebde sitni kristali leda (ledena magla), ili pothlađene kapljice magle, a ponekad su dovoljne kapljice magle koje se onda smrzavaju na predmetima čija je površinska temperatura niža od 0 °C. U ovakvim slučajevima kristali ili kapljice nošeni strujanjem zraka ili slabim vjetrom "lijepe se" uz uspravne predmete posebno na raslinju i električnim vodovima.</s><s>Moguća je da se gibanjem predmeta kroz maglu (cestovna vozila, brodovi, zrakoplovi) inje "hvata" na izložene predmete.</s><s>I čovjeka će inje obijeliti i to obrve, brkove ili bradu.</s><s>Nerijetko će se reći za prosijedog čovjeka da je injem posipan.</s><s>Iz ovoga je razvidno da se naslaga inja stvara na strani predmeta koja je izložena strujanju zraka ili slabom vjetru.</s><s>Inje je karakteristično za planinsku klimu, ali nije rijetko ni u nizinama kontinentalne Hrvatske.</s><s>Meteorolozi razlikuju, prvenstveno zbog uvjeta pri kojem nastaje tri tipa i to: inje, meko inje i tvrdo inje.</s>

<s>Kako je velika većina biljaka u zimskom mirovanju upravo onda kada se inje pojavljuje to od te pojave bilje ne trpi štetu.</s><s>U našim krajevima nije zabilježeno toliko taloženje inja na bilju da bi izazvalo lomove.</s><s>Dapače, inje je znak da će sve bilje proći nužnu fazu zimskog mirovanja.</s><s>Na šumskom bjelogoričnom drveću inje prekrivanjem golih grana stvara zanimljive oblike, a na crnogorici svečarski ures.</s><s>Posebno je dojmljivo kada se raziđe magla te uz hladno vrijeme sunce obasja inje.</s>

<s>Pothlađene kapljice su kapljice vode koje ostaju u tekućem stanju, iako su ohlađene ispod 0°C. Takav fenomen pripisuje se napetosti vodene površine i poznato je da pothlađene kapljice mogu ostati u tekućem stanju i pri temperaturi od  -40°C.</s>

<s>Vanjske veze</s>

<s>Clouds R Us - Frost 
Guide to Frost
BBC Understanding Weather - Frost
American Meteorological Society, Glossary of Meteorology - Hoarfrost 
The Weather Doctor - Weather Whys - Frost
Cold Temperature Tolerance & Frost Damage of Plants</s>

<s>Meteorologija
Članci kojima nedostaju izvori</s>

